laion/Wikipedia-Exotic huggingface dataset:
פשוטים

פשוטים הוא סינגל של הזמר-יוצר עקיבא תורג'מן, אשר יצא לאור ב-15 במרץ 2020. השיר נכתב על ידי תורג'מן יחד עם אשתו, צורית, בדומה ללהיטו הקודם "אל תעזבי ידיים", הולחן על ידי תורג'מן והופק על ידי מאור שושן. על השיר סיפר תורג'מן: "אחרי כל השאלות, החיפושים, הרצונות הגדולים, בסוף, ישנה בקשה פשוטה, אבל כל כך לא פשוטה: לבית, לבריאות. כששום דבר הוא לא מובן מאליו אז כל דבר הוא מתנה. בתפילה לשגרה מבורכת שתבוא עלינו על כולנו אמן", וכן הגדיר את השיר כ"בן הזוג" של שירו של הזמר עידן רפאל חביב, "שלמים", שכתב והלחין תורג'מן. השיר זכה להצלחה, כשהגיע בשיאו למקום השישי במצעד הרשמי של גלגלצ, ואף למקום ה-24 במצעד הפזמונים העברי השנתי של גלגלצ ו-ynet, כשלצידו השירים "אל תעזבי ידיים" בביצוע תורג'מן שהגיע למקום השביעי ו"שלמים" בביצוע עידן רפאל חביב, שכתב והלחין והגיע למקום הראשון. בסמוך לצאת הסינגל, פורסם בערוץ היוטיוב של תורג'מן וידאו קליפ רשמי לשיר, אשר בוים על ידי יעקב אסרף. נכון לאפריל 2023, עומד הקליפ על כ-12.6 מיליון צפיות. קוביס, עקיבא מבקש: תשמור עלינו פשוטים, באתר ערוץ 7, 15 במרץ 2020 "קרה בקליק": עקיבא ועידן חביב בשיתוף פעולה מפתיע, באתר "סרוגים", 27 ביולי 2020 המצעד השבועי 2020 11.6, באתר גלגלצ ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 עקיבא - פשוטים, סרטון באתר יוטיוב (אורך: 3:15)
בית הקברות היהודי בשניפישוק

בית הקברות היהודי בשניפישוק (בליטאית: Šnipiškės, שניפישקס) הוא בית הקברות היהודי העתיק והגדול ביותר בבירת ליטא, וילנה. רובו נהרס בתקופת השלטון הסובייטי. בשניפישוק (אנ') התקיימה קהילה יהודית גדולה במשך מאות שנים, ולה בית כנסת גדול. בית הקברות בשניפישוק החל לשמש לקבורה במאה ה-15, בשטח שעומד כיום במרכז וילנה, לגדת הנהר נריס. בשנת 1817 תכנן ממשל הצאר הרוסי להפסיק את הקבורה בבית העלמין, אך הוא לא נסגר בפועל עד 1831. בבית הקברות בשניפישוק עמד קברו המקורי של הגאון מווילנה שהועבר ברבות השנים לבית הקברות היהודי החדש בווילנה הסמוך לששקינה (אנ'). תחת השלטון הסובייטי, בין השנים 1949–1950 נהרס בית הקברות כמעט לחלוטין לשם הקמת אצטדיון ז'לגיריס (אנ') הניצב כעת על מקומו. אבני המצבות פורקו, ושימשו להקמת פארקים ומבני ציבור, קווי המתאר של האותיות העבריות מבצבצים עדיין גם על אבני מדרכה בווילנה. רוב השטח שוטח ועמד ריק לצד האצטדיון. בשנת 1971 הוקם "ארמון הספורט הסובייטי" (כיום "ארמון וילנה לקונצרטים וספורט" (אנ')) במרכז שטח בית הקברות. ב-8 באפריל 2008 הוכרז המקום כאתר מוגן, בתור אנדרטה. באוגוסט 2015 הודח רבה הראשי של ליטא הרב חיים בורשטיין בידי הקהילה היהודית לאחר שהצהיר בפומבי על התנגדותו לתוכנית להסבת ארמון הקונצרטים והספורט למרכז כנסים מודרני, תוכנית שתצריך חפירות בשטח בית הקברות ההיסטורי. בשנים 2016–2017 התארגנה עצומה שנשלחה לממשלת ליטא בחתימת 38,000 איש מצאצאי יהודי ליטא החיים במדינות אחרות (בהן: ישראל וארצות הברית). בדצמבר 2019 הוכרזו תוכניות חדשות למרכז הכנסים המודרני שיחליף את זה הנוכחי, התוכניות אושרו על ידי הקהילה היהודית בליטא וגם על ידי הוועד להצלת בתי עלמין באירופה, הפועל מלונדון. הסכמה זו נתקלה בביקורת חריפה של ועידת רבני אירופה, הוועידה פרסמה גילוי דעת הלכתי לפיו הוועד להצלת בתי עלמין באירופה פועל שלא בסמכות ואינו מוכן לקבל את עמדת רוב הפוסקים. 50,000 חתימות נאספו נגד התוכנית, וצאצא של אנשים שנקברו בבית הקברות שניפישוק תבע את בעלי המקום בבית המשפט המחוזי בווילנה בבקשה למתן צו להפסקת העבודות, בהמשך הצטרפו לתביעה כמאה צאצאים נוספים. בית דין צדק בני ברק דן בנושא והוציא פסק דין האוסר את העבודות במקום במתווה שהוצע, לפסק דין זה צירפו את חתימותיהם הרב גרשון אדלשטיין והרב חיים קניבסקי. בעקבות המכתב, הצטרפו חברי מועצת גדולי התורה של אגודת ישראל בארצות הברית, לרבני התאחדות הרבנים דאמריקה וקנדה ורבני ה-OU וחתמו על מכתב לממשלת ארצות הברית בבקשה להתערב מול ממשלת ליטא בעצירת התכנית מחשש שייפגעו קברים רבים שנמצאים מתחת לפני השטח. בפועל נמשכות העבודות במקום נכון לספטמבר 2020. ישראל רוזנר, חילול בית העלמין העתיק בווילנא במרכז ישיבת מועצגה"ת דאמריקה, יתד נאמן, כ"ו באלול תש"פ, עמ' 10 מדיה וקבצים בנושא בית הקברות היהודי בשניפישוק בוויקישיתוף בית הקברות היהודי בשניפישוק ברשימת ערכי התרבות (ליט') של ליטא (כולל הפניות לחומר רב על בית הקברות, היסטוריה ותוכניות הבינוי) (בליטאית) יוריס קאזה, Controversy rages over building on a Lithuanian Jewish heritage site, ‏6 באוגוסט 2020 (באנגלית) Jiddisch heute: 3. Vilnius בארכיון האינטרנט (בגרמנית)
ראש ממשלת קוסובו

ראש ממשלת קוסובו עומד כמו בכל מערכת פוליטית אחרת בראש הרשות המבצעת, השואבת את כוחה ואחראית בפני הרשות המחוקקת של קוסובו, המייצגת את העם. ראש ממשלת קוסובו הנוכחי הוא אלבין קורטי, שנכנס לתפקידו ב-22 במרץ 2021. רפובליקת קוסובו היא מדינה מוכרת חלקית, והתפקיד התפתח לאור השינויים המדיניים והפוליטיים במדינה. השם המקורי של ראש הרשות המבצעת היה "יושב ראש של המועצה המבצעת של ועדת האנשים", והוא נקבע ב-1945. בתפקיד הראשון החזיק פאדיל הוג'ה, שהיה חלק מהענף הקוסובי של המפלגה הקומוניסטית של יוגוסלביה. מדיה וקבצים בנושא ראש ממשלת קוסובו בוויקישיתוף אתר האינטרנט הרשמי של ראש ממשלת קוסובו ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
אני רוצה

אני רוצה הוא סינגל של הזמר-יוצר עידן עמדי אשר יצא לאור ב-18 ביוני 2019. השיר, בדומה לשאר שיריו, נכתב והולחן על ידי עמדי עצמו, והופק על ידי עמדי ביחד עם סתיו נחמיאס. על השיר סיפר עמדי: בחודשים האחרונים הבקרים שלי נראים אחרת. אני מתעורר בעצלתיים בכל יום בארבע ומתחיל נסיעה לסט הצילומים של 'פאודה'. זה קורה לפני השמש, לפני הפקקים, לפני שהקפה נכנס למחזור הדם ונותן תחושה מדומינת של ערנות. הרבה בדידות יש בדרכים בשעות האלו, ומקום למחשבות, בעיקר על הרצונות שלי בתוך כל הטוב שקורה לי בשנים האחרונות. כן, המחשבות האלו באות דווקא בימים של הצלחה, שהקהל מגיע בהמוניו להופעות, שאתה מוערך ומחוזר ונדמה לך שהבנת איך כל זה עובד. דווקא אז הקול של הילד שבתוכך מתעקש לצאת החוצה, מבקש ממך ללכת עם מה שבוער בך באמת בפנים, בלי פשרה, עד הסוף, עד שיכאב. — עידן עמדי השיר זכה להצלחה בתחנות הרדיו, כשהגיע בשיאו למקום השישי במצעד השבועי של חברת מדיה פורסט, תוך שצבר באותו השבוע כ-73 השמעות וצעד במצעד כארבעה שבועות. במצעד הפזמונים העברי השנתי שערכו תחנת הרדיו גלגלצ ואתר ynet הגיע השיר למקום ה-31. נכון לספטמבר 2020, עומד השיר על כ-6 מיליון צפיות באתר יוטיוב, וכמיליון השמעות ברשת הזרמת המדיה ספוטיפיי. יוסי חרסונסקי העניק לשיר ביקורת חיובית: "בשיר הפשוט הזה, לעיתים הפשטני – קיים חיבור אמין בין היוצר למבצע. עידן עמדי יכול להאריך את רשימת הרצונות שלו עד אין סוף, וגם אם על הנייר זהו בליל מעט סתמי – עדיין המוזיקה המינורית והטון האפרורי הם סייסמוגרף שרושם את פעילות הלב שלו ללא זיופים. אקוסטי למהדרין, צלילים פריכים, קול מאפק, עצבות מחלחלת. הקליפ משלים בצילומי אווירה אקראיים. גל ים, שדות, אצבעות על קלידים. יכול להיות שזה כל מה שהוא רוצה. כותב שורות אלו רוצה מעידן עמדי יותר". סרטון השיר "אני רוצה" באתר יוטיוב לדף השיר באתר הספרייה הלאומית עידן עמדי – אני רוצה, באתר ‏מאקו‏, 18 ביוני 2019 המצעד השבועי, שבוע 28, 2019, באתר מדיה פורסט ישראל ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 Idan Amedi | עידן עמדי – אני רוצה, סרטון באתר יוטיוב (אורך: 3:29) אני רוצה, באתר ספוטיפיי יוסמיוסיק, אני רוצה, באתר "יוסמיוסיק", 18 ביוני 2020
עבדולה הוטי

עבדולה הוטי (באלבנית: Avdullah Hoti; נולד ב־4 בפברואר 1976) הוא פוליטיקאי קוסוברי, שכיהן כראש ממשלת קוסובו מ-3 ביוני 2020 עד 22 במרץ 2021. הוא כיהן כשר האוצר בין השנים 2014–2017 בממשלת הקואליציה PDK/LDK. הוטי התמנה לתפקיד לאחר שהממשלה הקודמת בראשות אלבין קורטי נפלה בהצבעת אי-אמון. בספטמבר 2020 חתם הוטי על הסכם סרביה–קוסובו לנורמליזציה של היחסים הכלכליים עם סרביה והצטרפות לאזור מיני שנגן (אנ'), וכן על ההכרה ההדדית בין קוסובו לישראל וכינון היחסים הדיפלומטיים. יש לו תפקיד פעיל במשא ומתן המתקיים באיחוד האירופי בין ממשלות סרביה וקוסובו. בדצמבר 2020 בית המשפט העליון של קוסובו הכריז שממשלתו של הוטי הוקמה בצורה שנוגדת את החוקה מכיוון שאחד מחברי הפרלמנט שדרכו הושג הרוב הדרוש הורשע בשוחד ובעקבות כך הוכרזו בחירות בזק. בבחירות שנערכו בפברואר 2021 מפלגות הקואליציה ספגו מפלה בפרלמנט, ובעקבותיהן הוקמה ממשלה חדשה בראשות קורטי ב-22 במרץ. מדיה וקבצים בנושא עבדולה הוטי בוויקישיתוף עבדולה הוטי, ברשת החברתית אקס (טוויטר) שמעון יעיש, שמחה בקהילה היהודית בפרישטינה: "אווירה של חג", באתר ישראל היום, 5 בספטמבר 2020 האיחוד האירופי לסרביה וקוסובו: שגרירות בי-ם תפגע בהצטרפותכן לגוש, באתר וואלה, 7 בספטמבר 2020 Kosovo's highest court rules parliamentary vote electing government was illegal, רויטרס, DECEMBER 22, 2020 Fatos Bytyci, ‏Early results point to Kosovo opposition party win in parliamentary vote, רויטרס, FEBRUARY 14, 2021 Kosovo parliament backs Albin Kurti as new prime minister, רויטרס, MARCH 22, 2021 ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
קחי את הפחדים

קחי את הפחדים הוא סינגל של הזמר-יוצר הישראלי בניה ברבי, אשר יצא לאור ב-14 באפריל 2020. השיר נכתב והולחן על ידי ברבי עצמו והופק על ידי טל אביטל ומיכל מיטל. בצאתו, זכה השיר להצלחה בתחנות הרדיו בישראל, כשהגיע בשיאו למקום השני במצעד ההשמעות ברדיו של חברת מדיה פורסט, צבר באותו השבוע כ-150 השמעות וצעד במצעד סך של כשבעה שבועות רצופים. גם במצעד הרשמי של גלגלצ זכה השיר להצלחה רבה והגיע למקום השלישי. גם במצעד הפזמונים העברי השנתי של גלגלצ ו-ynet זכה השיר להצלחה, והגיע למקום ה-33. השיר צוין לחיוב על ידי הדי קולמר מאתר פרוגי: "אין ספק שמדובר בעוד להיט מוצלח של ברבי - טקסט עוצמתי ומרגש כמו שרק הוא יודע, עם לחן קצבי שעושה את העבודה, ובשילוב עם קולו הייחודי של ברבי". לדף השיר באתר הספרייה הלאומית המצעד השבועי, שבוע 28, 2019, באתר מדיה פורסט ישראל המצעד השבועי, שבוע 25, 2020, באתר מדיה פורסט ישראל המצעד השבועי 2020 21.5, באתר גלגלצ ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 הדי קולמר, סיכומוזיקלי: כ-40 כוכבים ישראלים התאחדו לשיר משותף, באתר פרוגי, 17 באפריל 2020
מדריך טלוויזיה

מדריך טלוויזיה (מוכר גם כמדריך שידורים או מדריך תוכניות) הוא לוח זמנים מודפס או אלקטרוני של תוכניות טלוויזיה. לרוב הוא מיועד לשימוש צרכני, ומספק מידע הנוגע לתוכניות המשודרות בערוצי טלוויזיה שונים העומדים לרשות הקורא – אם דרך ספקים יבשתיים, לקליטה חופשית, כבלים, לווין או OTT. במדריך מציינים באיזו שעה ובאיזה ערוץ התוכניות אמורות להיות משודרות, ובדרך כלל הם מקיפים תקופה של בין 7 ל-14 הימים הבאים. מאז ימיה הראשונים של הטלוויזיה, הודפסו מדריכי טלוויזיה בעיתונים מקומיים, מוספי עיתון, או מגזינים (כולל מדריכי טלוויזיה מיוחדים המודפסים בנפרד), אבל עכשיו הם בעיקר מוכרים כלוח שידורים אלקטרוני הנגיש בממירים ובמרבית הטלוויזיות הדיגיטליות. לרוב לוח השידורים מבוסס על מידע המתקבל מתחנת השידור לגבי תוכנית השידורים הצפויה. עם זאת, לעיתים לוח השידורים המפורסם אינו מתבסס על דיווח שכזה אלא על הערכה של הגורם המפרסם. הערכה זו יכולה אף להיות שונה וסותרת בין גופים שונים המפרסמים לוחות שידורים של אותו ערוץ. דוגמאות לכך הן לוח השידורים של הטלוויזיה הירדנית, אשר פורסם בעיתונים שונים בישראל. לוח שידורים זה והתבסס ברובו על רשימת התוכניות הקבועות ששודרו, ולעיתים לא תאם את השידורים בפועל עקב סיום הפרקים של סדרה מסוימת או שינויים יזומים של התחנה בלוח השידורים. מאז שנות השמונים, רשתות – המארגנות רשימות בעיקר לפי ערוצים בהתאמה לזמן השידור – הפכו לפורמט המקובל להצגת רשימות מידע, מכיוון שהוא מאפשר יותר מקום להציג נתוני תכנות עבור מערך ערוצים מורחב. רבים ממגזינים של מדריכי טלוויזיה לאומיים ומקומיים (כגון TV Guide בארצות הברית) שילבו במקור רשתות להצגת רשימות תוכניות הפריים טיים, אך בסופו של דבר התחילו להרחיב אותם כדי להקיף את יום השידור המלא בסוף שנות השמונים והתשעים. עבור פרסומים מודפסים, דרישות השטח הגבילו במידה רבה את הזמינות והפרטים של מידע תכנות שניתן לשלב בפורמט רשת; אולם מכיוון שממשקי API מבוססי אינטרנט ויישומים יכולים להכניס מידע רב יותר למבנה כזה, הפורמט מאפשר לכלול תקצירים מפורטים ברשת. עם זאת, רוב האתרים והאפליקציות הכוללים מדריכי טלוויזיה משלבים בדרך כלל תקצירים ומידע אחר הנוגע לתוכנית טלוויזיה ספציפית בתיבת דו-שיח הניתנת לפתיחה. נתוני רשימות התוכניות נאספים על ידי ספקי מטא-דאטה שונים ברחבי העולם, המספקים נתונים לאזורים או ארצות ספציפיות. הספקית הבולטת ביותר של מטא-דאטה של תוכניות טלוויזיה היא Gracenote, שלקחה על עצמה את האחריות הגדולה ביותר להפצת מטא-דאטה של תוכניות מ-Tribune Media Services, בעקבות רכישת Tribune Media את Gracenote (כיום בבעלות נילסן), בשנת 2014. שירות On Entertainment של Gracenote מספק רשימות ותקצירי טלוויזיה לכ־85 מדינות – כולל ארצות הברית וקנדה – ו־35 שפות, ומתחזק מאגר נתוני תוכניות לכשישה מיליון סדרות טלוויזיה המשמש עבור אתרים שונים ומדריכי תוכניות אלקטרוניים. בתוך הממלכה המאוחדת, איגוד העיתונות, Red Bee Media Broadcasting Dataservices, REDNI ו־DigiGuide משמשים כספקים העיקריים של מטא-דאטה של מדריכי טלוויזיה. "TV Services - Real-time Editing & Design". Real-time Editing & Design (באנגלית אמריקאית). נבדק ב-2015-11-17. "DigiGuide Listings Data Services".
Nick Jonas

Nick Jonas הוא אלבום האולפן השני של הזמר האמריקאי ניק ג'ונאס. האלבום יצא לאור ב-10 בנובמבר 2014 דרך חברת התקליטים איילנד רקורדס. האלבום כולל שיתופי פעולה עם אנג'ל הייז, דמי לובאטו ומייק פוזנר. האלבום זכה לביקורות חיוביות ממבקרי מוזיקה והגיע למקום השישי במצעד האלבומים האמריקאי בילבורד 200. ב-20 בנובמבר 2015 יצא האלבום מחדש תחת השם Nick Jonas X2. מידע על האלבום Nick Jonas באתר MusicBrainz מידע על האלבום Nick Jonas באתר AllMusic האלבום Nick Jonas באתר Discogs האלבום Nick Jonas באתר יוטיוב ניק ג'ונאס במצעד בילבורד 200, באתר בילבורד Nick Jonas Rereleases Solo Album X2, and You Can Stream It on Spotify, E! Online, ‏Fri Nov 20 20:51:08 GMT+0 2015
דורית לב-ארי

דורית לב ארי (נולדה ב-12 במאי 1970) היא שחקנית קולנוע, טלוויזיה ותיאטרון ישראלית. בתו של שחקן התיאטרון שמעון לב-ארי. מגיל צעיר רצתה לב ארי להיות שחקנית, ובגיל 10 השתתפה בהצגה "מחכים לגודו". בשנת 1994 סיימה את לימודי המשחק בבית הספר למשחק ניסן נתיב. בין תפקידיה בתיאטרון: תיאטרון הקאמרי: "בשם האהבה" (ניקי), "חברות הכי טובות" (תרצה הצעירה), "כטוב בעיניכם" (סיליה), "טובים השניים" (פקידת קבלה). תיאטרון חיפה: "ציד המכשפות" (מרי וורן), "החתונה האחרונה" (הכלה), "בעלים ונשים". תיאטרון גשר: "כפר" (דיצה העז), "טרטיף" (מריאן), "שלוש אחיות" (נטשה), "אדם בן כלב", "בשפל", "האידיוט", "רוזנקרנץ וגילדנשטרן מתים". תיאטרון הבימה: "אנה קארנינה" (דולי), "אוגוסט מחוז אוסייג'" (איווי/ברברה). בשנת 1992 שיחקה בתפקיד משני בעונה הראשונה של "עניין של זמן" בטלוויזיה החינוכית. בשנת 1997 שיחקה בסרט "אין שמות על הדלתות". בשנת 1998 השתתפה בסדרה "פלורנטין" ובתפקידי אורח בסדרות "20 פלוס", "פאזל", "אהבה זה כואב", "המכון" ו"הפוך". בשנת 2002 שיחקה בסדרה בנות בראון בתפקיד הראשי "דפי" לצד ירדן בר-כוכבא, אסי דיין, עליזה רוזן, ליאור אשכנזי וגולן אזולאי ובשנת 2004, השתתפה בסדרה "מיכאלה" בתפקיד נוגה פלד. הסדרה שודרה בערוץ 3 בכבלים. ב-2008 שיחקה בעונה הראשונה של סדרת הדרמה "המקום", והשתתפה בסרט "הכל מתחיל בים". ב-2010 השתתפה בסדרה "טקסי דרייבר" המשודרת ב-yes בתפקיד ענת, אשתו של הרצל (דני שטג), והשתתפה בעונה השנייה של הסדרה "פולישוק". בשנת 2012 השתתפה בסדרה הקומית "יום האם" המשודרת בערוץ 2 בתור גננת . בשנת 2018 החלה לשחק את שוני סטרטינר בסדרה "קופה ראשית" בטלוויזיה החינוכית ובהמשך בערוץ כאן 11. ב-2021 שיחקה בסדרה "מותק בול באמצע". בשנת 2023 שיחקה את דמותה של גיטל בסדרת האימה העל טבעית "מלאך משחית". באותה השנה שיחקה תפקיד אורח בסדרה "לבד בבית" בתפקיד השופטת. הייתה נשואה לשחקן עמי סמולרצ'יק במשך כשש שנים, עד שהתגרשו בשנת 2001. כיום היא נמצאת בזוגיות, ואם לשלושה ילדים. דורית לב-ארי, במיזם "אישים" לתיעוד היצירה הישראלית דורית לב-ארי, במסד הנתונים הקולנועיים IMDb (באנגלית) דורית לב-ארי, באתר "אידיבי", מאגר הידע העברי לקולנוע ישראלי ועולמי דורית לב-ארי, בארכיון הבימה דורית לב-ארי, ברשת החברתית אינסטגרם יובל אברמוביץ', דורית לב ארי רעבה, באתר nrg‏, 18 בדצמבר 2008 דורית לב-ארי, באתר ניסן נתיב - בית הספר למשחק, ‏מחזור כ"ט 1995 עמי פרידמן, 75 הסדרות שכל ישראלי חייב להכיר: בנות בראון, באתר ישראל היום, 20 באפריל 2023
Last Year Was Complicated

Last Year Was Complicated הוא אלבום האולפן השלישי של הזמר האמריקאי ניק ג'ונאס. האלבום יצא לאור ב-10 ביוני 2016 דרך חברות התקליטים איילנד רקורדס ו-Safehouse Records. האלבום הגיע למקום השני במצעד האלבומים האמריקאי בילבורד 200, וקודם על ידי הסינגלים "Close", בו משתתפת הזמרת טובה לו, ו-"Bacon", בו משתתף טיי דולה סיין. מידע על האלבום Last Year Was Complicated באתר MusicBrainz מידע על האלבום Last Year Was Complicated באתר AllMusic האלבום Last Year Was Complicated באתר ספוטיפיי האלבום Last Year Was Complicated באתר אפל מיוזיק ניק ג'ונאס במצעד בילבורד 200, באתר בילבורד
סדר העבודה (שיר)

סדר העבודה הוא סינגל של הזמר-יוצר הישראלי ישי ריבו, אשר יצא לאור ב-2 בספטמבר 2019, כסינגל השלישי מתוך אלבומו, אלול תשע"ט. השיר נכתב על ידי ריבו עצמו, ומבוסס על תוכנם של ה"וידויים וההזאות" שנאמרים ביום כיפור בליבה של אמירת סדר העבודה, וגם הולחן והופק על ידיו, בשיתוף עם מאור שושן. השיר זכה להצלחה בתחנות הרדיו, והגיע בשיאו למקום ה-12 במצעד ההשמעות ברדיו של חברת מדיה פורסט. במצעד הפזמונים העברי השנתי שערכו תחנת הרדיו גלגלצ ואתר ynet הגיע השיר למקום ה-34. נכון לאפריל 2023, יש לשיר כ-9.4 מיליון האזנות ביוטיוב. סרטון השיר "סדר העבודה" באתר יוטיוב ישי ריבו - סדר העבודה, סרטון באתר יוטיוב (אורך: 5:53) לדף השיר באתר הספרייה הלאומית מרגש: ישי ריבו מחדש את סדר עבודת הכהן הגדול. צפו, באתר "סרוגים", 3 בספטמבר 2019 ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Happiness Begins

Happiness Begins הוא אלבום האולפן החמישי של הלהקה האחים ג'ונאס. האלבום יצא לאור ב-7 ביוני 2019 דרך חברת התקליטים ריפבליק רקורדס. אלבום זה הוא אלבום האולפן הראשון שהוציאה הלהקה מאז אלבומה Lines, Vines and Trying Times משנת 2009. האלבום הגיע לפסגת מצעד האלבומים האמריקאי בילבורד 200, לאחר שמכר כ-414 אלף יחידות שקולות לאלבום בשבוע הראשון לצאתו. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני. כתב העת בילבורד דירג את האלבום במקום ה-86 ברשימתם "100 האלבומים הטובים ביותר של העשור השני". מידע על האלבום Happiness Begins באתר MusicBrainz מידע על האלבום Happiness Begins באתר AllMusic האלבום Happiness Begins באתר Discogs האלבום Happiness Begins באתר ספוטיפיי האלבום Happiness Begins באתר יוטיוב Jonas Brothers' 'Happiness Begins' Album Debuts at No. 1 on Billboard 200 Chart With Biggest Week of 2019, Billboard, ‏2019-06-17 The A. V. Club, The 50 best albums of the 2010s, The A.V. Club, ‏2019-11-20 (באנגלית) מידע על Happiness Begins, באתר המצעד האוסטרי, ארכיון מידע על Happiness Begins, באתר המצעד האיטלקי, ארכיון מידע על Happiness Begins, באתר המצעד הגרמני מידע על Happiness Begins, באתר מצעד דנמרק מידע על Happiness Begins, באתר המצעד הנורווגי מידע על Happiness Begins, באתר המצעד של ניו זילנד מידע על Happiness Begins, באתר המצעד הספרדי מידע על Happiness Begins, באתר המצעד הפורטוגזי, ארכיון מידע על Happiness Begins, באתר המצעד הפיני מידע על Happiness Begins, באתר המצעד הצרפתי, ארכיון מידע על Happiness Begins, באתר המצעד השוודי
קרחון הוסיזן

קרחון הוסיזון (באנגלית: Hoseason Glacier) הוא קרחון ארוך, בארץ קמפ, במזרח אנטארקטיקה שבאנטארקטיקה. אורכו של הקרחון 22 קילומטרים. הקרחון זורם לכיוון צפון, ונשפך אל האוקיינוס הדרומי, בין איסט סטאק ל-ווסט סטאק. הקרחון ממוקם 22 קילומטרים ממזרח למפרץ אדוארד השמיני. המפרץ מופה באופן גס על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן (בעונת המחקר 1937–1936). הראשונים שהגיעו אל הקרחון, היו אנשי משלחת חקר מטעם משלחת החקר האנטארקטית הלאומית של אוסטרליה, שהגיעו אל הקרחון במזחלות בשנת 1954. הקרטוגרפים הנורווגים אשר מיפו את האי, קראו לו "סקוטוויקטאנגן" (בנורווגית: Skotviktangen - לשון מפרץ סטאק). שמו הנוכחי של הקרחון ניתן לו על ידי ועדת השמות האנטארקטיים של אוסטרליה. הקרחון נקרא על שמו של ריצ'רד הוסיזן (Richard Hoseason), שהיה חבר במשלחת החקר האנטארקטית הלאומית של אוסטרליה, ואשר נספה במהלך חקר האי הרד בשנת 1952. • Peter J. Morgan, A Photogrammetric Survey of Hoseason Glacier, Kemp Coast, Antarctica, Journal of Glaciology, Volume 12, Issue 641973, pp. 113-120, DOI: https://doi.org/10.3189/S0022143000022759 Published online by Cambridge University Press: 30 January 2017 קרחון הוסיזן באתר הסקר הגאולוגי של ארצות הברית קרחון הוסיזן באתר הגאזט האנטארקטי של ממשלת אוסטרליה קרחון הוסיזן באתר הגאזט האנטארקטי המשווה SCAR של ממשלת אוסטרליה קרחון הוסיזן באתר הספרייה הלאומית של אוסטרליה מפת אזור קרחון הוסיזן מחשבון מרחקים - המרחק מקרחון הוסיזן לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
עוד יום (שיר של פול טראנק)

"עוד יום" הוא סינגל של להקת הבלוז רוק הישראלית פול טראנק, אשר יצא לאור ב-14 ביוני 2020, כשיר הנושא של העונה השנייה של סדרת הטלוויזיה "תאג"ד". השיר נכתב על ידי סולן הלהקה גל ניסמן והולחן והופק על ידי ניסמן ואריאל קשת, עבור העונה השנייה של סדרת הטלוויזיה של yes "תאג"ד" וכשיר הנושא שלה. השיר זכה בצאתו להצלחה, כשהגיע בשיאו למקום החמישי במצעד הרשמי של גלגלצ, ולאחר מכן אף למקום ה-35 במצעד הפזמונים העברי השנתי של גלגלצ ו-ynet. יוסי חרסונסקי העניק לשיר ביקורת חיובית: "לא יודע כמה התסריט חייב את גל ניסמן, אבל יש תחושה שהוא נתן לעצמו להרגיש בתוך עמו. רוק ישראלי? נדחה עד הודעה חדשה. במילא לא מאשרים עכשיו מופעי עמידה מפוצצים, אז לפחות משב רוח ים תיכונית להרמת מצב הרוח. פונקציונלית, יש להם את זה. בריזה יוונית שכולה שמחת חיים מדליקה בתוך הדאון של מאה אלף אנשים מבואסים בתחום ההופעות. מועדון הקצב של אביהו פנחסוב – שימו לב למתחרים החדשים שלכם". לשיר פורסם וידאו קליפ רשמי, הן בערוץ היוטיוב של פול טראנק והן בערוץ של yes הטלוויזיה בלוויין, אשר בוים על ידי ניסמן וזוהר מוטעין, אחד מצלמי "תאג"ד". הקליפ כולל בתוכו קטעים מתוך הסדרה, וכן את חברי הלהקה מבצעים את השיר. לדף השיר באתר הספרייה הלאומית ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 יוסי חרסונסקי, עוד יום, באתר "יוסמיוסיק", 1 ביולי 2020 תאג"ד 2 - שיר הנושא | Full Trunk - עוד יום, סרטון באתר יוטיוב (אורך: 3:25) Full Trunk - עוד יום (שיר הנושא תאג"ד 2), סרטון באתר יוטיוב (אורך: 3:25)
זיווגים

זיווגים (באנגלית: Coupling) היא סדרת קומדיית מצבים בריטית של ה־BBC שנוצרה ונכתבה על ידי סטיבן מופאט, ומבוססת במידת מה על חייו ויחסיו עם אשתו. הסדרה מתארת את חיי הרווקות של שישה צעירים עם דגש על שניים מהם, סטיב וסוזן. הסדרה שודרה בערוץ הבריטי BBC2 מ-2000 עד ל-2004, וכללה 4 עונות, כשבכל עונה בין 6 ל-9 פרקים. בישראל הסדרה שודרה בערוץ הראשון ומאוחר יותר בשידורים חוזרים בערוץ חינוכית 23 ואף הייתה זמינה לצפייה גם בשירות HOT V.O.D במלואה (ארבע העונות). סטיב טיילור (ג'ק דבנפורט) – סופר (נרמז), בחור חיובי הנוטה להסתבך מתוך רצון לרצות אחרים. סוזן ווקר (שרה אלכסנדר) – כלכלנית, אשת קריירה המתגאה בכישורי הבישול שלה. בת זוגו של סטיב טיילור. ג'ף מרדוק (ריצ'רד קויל) (עונה ראשונה עד שלישית) - דמות הזויה במידת מה. בעל אובססיה מוחלטת למין אך מתקשה ליצור קשרים. סובל מטראומות ילדות. חברו הטוב של סטיב. סאלי הארפר (קייט איסיט) – קוסמטיקאית נוירוטית. אובססיבית לגבי ההופעה החיצונית שלה. חברתה הטובה של סוזן. פטריק מייטלנד (בן מיילס) – איש עסקים ורודף שמלות מצליח. מפורסם כבעל אבר מין גדול במיוחד. לעיתים מוצג כאיטי מחשבה. ג'יין קריסטי (ג'ינה בלמן) – מדווחת תנועה מהליקופטר ברדיו המקומי. לא מחוברת למציאות, ומאוד מרוכזת בעצמה. בעבר הייתה חברתו של סטיב. בפרק הראשון של העונה הראשונה הוא נפרד ממנה. אוליבר מוריס (ריצ'רד מיילן) (עונה רביעית) – החליף את ג'ף שלא הופיע בעונה הרביעית כדמות נטולת כישורים חברתיים, האובססיבית לגבי מין. מנהל חנות למדע-בדיוני. לא קיים יחסי מין 7 חודשים. ג'וליה דייוויס (לו גיש) (עונה שנייה ושלישית) – חברתו היחידה של ג'ף במהלך כל עונות הסדרה, בעלת אופי דומה לשלו, מנהלת בכירה בחברה בה הוא עובד. מופיעה ב-5 מפרקי הסדרה. לבסוף נפרדת מג'ף עם שובו של חבר שלה לשעבר. התיירת הישראלית (ענת דיכטוולד) (עונה ראשונה, פרק חמישי) – צעירה שאיננה דוברת אנגלית כלל, שג'ף מנסה לשדל. בשל פערי השפה, ג'ף משוכנע ששמה הוא "שדיים" בעוד שהיא סבורה שהוא כורת אוזני נשים ואוספן. בפרק מתקיים מונולוג ארוך בעברית ישראלית. בסדרה נעשה שימוש בשיטות לא קונבנציונליות מבחינה קולנועית כמו מסך מפוצל ועלילה לא ליניארית. בשנת 2003 צולמה גרסה אמריקאית לסדרה, שהייתה למעשה כמעט שכפול של הגרסה הבריטית. גרסה זו שודרה בספטמבר ברשת NBC ובוטלה לאחר 4 פרקים בלבד (צולמו מראש 10 פרקים, אך שישה מהם לא שודרו מעולם בארצות הברית, אלא רק במדינות אחרות). גם ביוון הופקה גרסה מקומית לסדרה. לעיתים קרובות עלתה ביקורת על כך שהסדרה היא מעין גרסה בריטית של הסדרה "חברים", בעיקר בגלל הפורמט הדומה - שלוש נשים ושלושה גברים בגילאי ה-30 לחייהם עם קשרים רומנטיים בין חלק מהם. רבים השוו[דרוש מקור] גם את הפאב בסדרה לבית הקפה Central Perk שב"חברים". יוצר הסדרה ציין דווקא את הסדרה "סיינפלד" כמקור השראה. הסדרה התקבלה לרוב בביקורות חיוביות בקרב מבקרי הטלוויזיה, ותסריטיו של מופאט לפרקיה זכו להערכה. ב-2003 זכתה הסדרה בפרס הקומדיה הבריטית בקטגוריית הקומדיה הטלוויזיונית הטובה ביותר. בתחילה קיבלה הסדרה נתוני רייטינג נמוכים יחסית למצופה, אך אלו עלו בהדרגה ובעונה השלישית היא זכתה לנתוני צפייה גבוהים בקרב הקהל הבריטי. אתר האינטרנט הרשמי של זיווגים (באנגלית) "זיווגים", במסד הנתונים הקולנועיים IMDb (באנגלית) "זיווגים", באתר AllMovie (באנגלית) "זיווגים", באתר Rotten Tomatoes (באנגלית) "זיווגים", באתר Metacritic (באנגלית) "זיווגים", באתר Hulu סדרות (באנגלית) "זיווגים", במסד הנתונים הקולנועיים KinoPoisk (ברוסית)